Por o que fa a l'ueste de Galia u Francia a muga inicial entre as luengas d'Oc y as luengas d'Oil yera d'alto u baixo a Loira, reflectando que yera a zona de muga primero entre a provincia Lugdunesa y a provincia d'Aquitania, y dimpués d'a reforma de Dioclecián, a muga entre a diocesi Vienesa y a diocesi Lugdunesa. En o caso d'o romanz de l'aria atlantica entre a Loira y a desembocadura d'o Garona se produció una asimilación d'un dialecto d'oc por part d'os dialectos d'oïl; sería un caso pareixito a lo que se desvinió en a Riocha medieval, bi heba un riochán precastellán en o sieglo X que feba part d'o navarroaragonés y dimpués se castellanizó esdevenindo una variant medieval d'o castellán.